jkorsvik/nowiki_second_scrape_merged huggingface dataset:
Oplosia cinerea

Lindebukk (Oplosia cinerea) er en bille som tilhører familien trebukker (Cerambycidae). Den er funnet langs kysten av Østlandet i Norge. 


== Utseende ==
En middelsstor (9–13 mm), avlang, gråspraglete trebukk med lange antenner. Antennene er litt lengre enn kroppen hos hannen, hvert ledd er tofarget med lys indre del og mørk ytre, men kontrasten mellom de to er ikke slående. Pronotum er mye bredere enn langt, i midten av hver sidekant med en skarp pigg. Dekkvingene er avlange med markerte skuldre, en del bredere enn pronotum, grovt punkterte, i den bakre delen også med lengdestriper. De har et grågult tverrbånd litt bak midten. Beina er mørkegrå og forholdsvis korte.


== Levevis ==
Larven utvikler seg under barken på litt grove, døde greiner av lind, i sjeldne tilfeller andre løvtrær. Arten er avhengig av gamle lindetrær, men om disse får stå igjen synes den ikke være altfor kresen når det gjelder omgivelsene. Larvene er trolig ikke særlig avhengige av høy temperatur siden de kan utvikle seg i greiner som ligger i dyp skygge. Larveutviklingen tar to år. De voksne billene spiser på levende bark, og kan finnes i juni-juli, men kamuflasjefargene gjør dette vanskelig.


== Utbredelse ==
Arten er utbredt i de midtre og østlige delene av Europa, østover til Kaukasus, men mangler i vest. I Norge finnes den bare i et smalt belte langs kysten av Østlandet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Acanthoderini
lindebukk, Oplosia cinerea  (Mulsant, 1839) (synonym Oplosia fennica)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Oplosia cinerea


== Eksterne lenker ==
(en) Oplosia cinerea i Encyclopedia of Life 
(en) Oplosia cinerea i Global Biodiversity Information Facility 
(no) Oplosia cinerea hos Artsdatabanken 
(sv) Oplosia cinerea hos Dyntaxa 
(en) Oplosia cinerea hos Fauna Europaea 
(en) Oplosia cinerea hos NCBI 
(en) Kategori:Oplosia cinerea – bilder, video eller lyd på Wikimedia Commons 
(en) Oplosia cinerea – galleri av bilder, video eller lyd på Wikimedia Commons 
Oplosia cinerea – detaljert informasjon på Wikispecies 
Bilder av arten
Thomas Dølplads

Thomas Dølplads (født 10. august 1989) er en profesjonell norsk jibber fra Skui, Bærum. Han var blant deltagerne i den 14. X-Games i 2008 innen slopestyle-konkurransen sammen med blant annet Andreas Håtveit. Han har også deltatt i en hel del konkurranser i Norge; blant annet Trysil Big Air.Dølplads er barnebarnet til den kjente skihopperen Asgeir Dølplads.


== Referanser ==


== Eksterne lenker ==
Personlig hjemmeside
Jytte Borberg

Jytte Borberg (født 16. juli 1917, død 25. februar 2007) var en dansk forfatter. 
Hun debuterte i 1968 med novellesamlingen Vindebroen.


== Bibliografi ==
Vindebroen (noveller) – 1968
Nældefeber – 1970
Orange – 1972
Turné – 1974
Eline Bessers læretid – 1976
Det bedste og det værste, Eline Besser til det sidste – 1977
Rapport fra havbunden – 1978
Nu eller aldrig – 1979
Mario – 1981
Sjælen er gul – 1981
I hører fra os – 1982
Slaraffenland – 1982
Alice og mig – 1983
Skyggernes bog – 1983
Hvad tænkte egentlig kaninen? – 1984
Noget af en helt – 1984
Novemberløgne – 1985
Nat og dag – 1987
Vejmandens datter – 1987
Maskerade – 1988
Myggestik og stjerneskud – 1990
Tvivlsomme erindringer – 1990
Løslad kaptajnen – 1992
Nærbilleder – 1994
Verdens ende – 1996
Himmelsengen – 1999
Kunne I mærke, da I blev små? – 2000
Det er tilladt at smile – 2001
Alle steder og ingen steder – 2003
Skråskrift –  2007


== Priser og utmerkelser – utvalg ==
Adam Oehlenschläger legatet 1984
Statens Kunstfonds hædersydelse 1984
Johannes Ewald Legatet 1989
Dansk Forfatterforenings H.C. Andersen Legat 1995
Kritikerprisen: for Verdens ende (roman) i 1996


== Referanser ==


== Kilder ==
«Jytte Borberg (1917-2007)». Litteraturpriser.dk (dansk). Besøkt 13. november 2014. 
(da) Jytte Borberg på bibliografi.dk
litteratursiden.dk (dansk)


== Eksterne lenker ==
(en) Jytte Borberg på Internet Movie Database
Aegomorphus clavipes

Gråskimlet løvtrebukk (Aegomorphus clavipes) er en bille som tilhører familien trebukker (Cerambycidae). Den er funnet langs kysten av Østlandet og Sørlandet og i Trøndelag i Norge.


== Utseende ==
En middelsstor (8–17 mm), kort og bred, gråspraglete trebukk med lange antenner. Den kjennes særlig på de lange og kraftige beina, og på hannens forføtter, der de tre innerste leddene er kraftig utvidet. Antennene er kraftige og vel så lange som kroppen, tydelig tofargede med en lysgrå indre del og en mørk ytre del på hvert ledd. Pronotum er mye bredere enn langt, med en kraftig, trekantet pigg midt på hver sidekant. Dekkvingene er korte og brede, med markerte, men litt rundete skuldre, bak disse langsomt tilsmalnende bakover. De er spraglete i lysgrått og brunlig. Beina er vekselvis lysgrå og svarte, ganske lange og svært kraftige. Hos hannen er de tre første leddene på forfoten sterkt utvidet, det tredje leddet dypt tolappet.


== Levevis ==
Larvene utvikler seg under barken på mange forskjellige løvtrær, særlig osp og bjørk. Den finnes gjerne sammen med trebukker som Rusticoclytus rusticus, Saperda perforata og bjørkebukk. Larvene lever i grove greiner eller stammer. Utviklingen tar to år. De voksne billene er aktive fra slutten av juni til slutten av august, men er vanskelige å finne på grunn av kamuflasjefargene.


== Utbredelse ==
Arten er utbredt i Europa, bortsett fra de vestligste delene, og videre østover til Sibir. I Norge er den funnet langs kysten av Sør- og Østlandet, og i Trøndelag.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Acanthoderini
gråskimlet løvtrebukk, Aegomorphus clavipes (Mulsant, 1839) (synonym Acanthoderes clavipes)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Aegomorphus clavipes


== Eksterne lenker ==
(en) Aegomorphus clavipes i Encyclopedia of Life 
(en) Aegomorphus clavipes i Global Biodiversity Information Facility 
(no) Aegomorphus clavipes hos Artsdatabanken 
(sv) Aegomorphus clavipes hos Dyntaxa 
(en) Aegomorphus clavipes hos NCBI 
(en) Kategori:Acanthoderes clavipes – bilder, video eller lyd på Wikimedia Commons 
(en) Aegomorphus clavipes – galleri av bilder, video eller lyd på Wikimedia Commons 
Aegomorphus clavipes – detaljert informasjon på Wikispecies
Amstel Gold Race 2010

Amstel Gold Race 2010 var den 45. utgaven av Amstel Gold Race, og ble arrangert den 18. april.


== Lag ==
På grunn av en askesky skapt av et vulkanutbrudd på Island var store deler av flytrafikken i Europa lammet, noe som førte til at flere av lagene slet med å finne nok ryttere til å fylle minimumstroppen på fem utøvere. Blant de påmeldte som ikke kunne stille var profilerte ryttere som Alejandro Valverde, Luis León Sánchez, Bradley Wiggins og Carlos Sastre. Caisse d'Epargne var så hardt rammet at laget kun stilte med tre ryttere etter å ha fått dispensasjon fra UCI.


== Resultater ==


== Eksterne lenker ==
Offisielt nettsted 
(en) Amstel Gold Race 2010 – kategori av bilder, video eller lyd på Commons 
(en) Amstel Gold Race 2010 på www.the-sports.org
Kelis

Kelis Jones (født Rogers, 21. august 1979), bedre kjent som Kelis, er en amerikansk R&B låtskriver og artist. I løpet av sin karriere, som begynte i 1998, har hun vunnet en BRIT Award og vært nominert til to Grammy Awards. Hun ble verdenskjent med sitt tredje studioalbum Tasty, som kom i 2003, og som har solgt over 2 millioner album på verdensbasis til nå. Dette albumet inneholdt også hennes største hit, Milkshake, som ble velkjent i vestlig populærkultur. Kelis har solgt over 3 millioner album på verdensbasis.


== Diskografi ==
StudioalbumKaleidoscope (1999)
Wanderland (2001)
Tasty (2003)
Kelis Was Here (2006)
Flesh Tone (2010)


== Referanser ==


== Eksterne lenker ==
Offisielt nettsted 
(en) Kelis – kategori av bilder, video eller lyd på Commons 
(en) Kelis på Internet Movie Database 
(en) Kelis hos The Movie Database 
(en) Kelis på Apple Music 
(en) Kelis på Discogs 
(en) Kelis på Discogs 
(en) Kelis på MusicBrainz 
(en) Kelis på SoundCloud 
(en) Kelis på Spotify 
(en) Kelis på Songkick 
(en) Kelis på Last.fm 
(en) Kelis på Genius — sangtekster 
(en) Kelis på AllMusic 
Kelis på Twitter 
Kelis på Twitter 
Kelis på Facebook 
Kelis på Instagram 
Kelis på Instagram 
Kelis på Instagram 
Kelis på YouTube 
Kelis på YouTube
A Place Called Here

A Place Called Here er den fjerde romanen til den irske forfatteren Cecelia Ahern. Den ble gitt ut i 2006 og originale tittelen var egentlig There's No Place Like Here (Det er intet sted som her).
Erlend Skaga

Erlend Skaga (født 14. januar 1989 i Volda) er en norsk fotballspiller fra Oslo. Han spiller per idag for KFUM i 2. divisjon og har spilt for klubbens a-lag siden høsten 2005. Skaga er spillende trener på futsallaget til KFUM som vant gull i NM i Futsal 2009/2010. I 2011 deltok Skaga på landslaget under VM-kvalifiseringen i futsal arrangert i Bosnia-Hercegovina. Han ble Norges toppscorer under VM-kvalifiseringen med 3 mål på 8 landskamper.. Han har 17 landskamper for det norske futsallandslaget og scoret 5 mål.


== Referanser ==


== Eksterne lenker ==
(en) Erlend Skaga – UEFA 
Profil på lagets hjemmeside Arkivert 11. april 2019 hos Wayback Machine.
Marianne (sang)

«Marianne» er en trinidadisk populærmusikksang med melodi og tekst av Roaring Lion. Den var populær hos steelband og festløver under en spontan karnevalsfeiring på V-J Day i Trinidad i 1945 på slutten av den andre verdenskrig. Sangen hentydet Mary Anns yrke:
«All day, all night, Miss Mary Ann down by the seaside sifting sand».
Latinbandlederen Xavier Cugat spilte inn en versjon av «Mary Ann» i slutten av 1940-årene. Under den amerikanske calypsofeberen i 1956/1957 populariserte The Easy Riders, Burl Ives og andre folkemusikktolkere calypsomusikken ytterligere, generelt under tittelen «Marianne». Sangen fortsatte å være en favoritt hos steelband og calypsounderholdere i karibiske turisthotell i mange år. Harry Belafonte hadde også en versjon som var populær i Norge.
Den mest populære versjonen ble spilt inn på plate av Terry Gilkyson og The Easy Riders i 1957. En annen versjon ble spilt inn på plate av The Hilltoppers samme år.
Trini Lopez hadde med «Marianne» på sitt album At PJs (Reprise Records RS-6093)
I nakentegnefilmantologien Sex to Sexty, som innbefattet «Balled-up Ballads» (populære sanger med vågale tekster), ble følgende linjer skrevet til «Marianne»:
All day, all night, Marianne;Who the hell do you think I am, Superman?
En referanse ble gjort til sangen i Ian Flemings roman Dr. No. Figuren Honey Rider synger den når James Bond først møter henne på stranden ved Crab Key. Bond slutter seg til den som en måte å gjøre sitt nærvær kjent på for henne.


== Norsk versjon ==
Arne Bendiksen har skrevet en norsk tekst. På norsk bærer den også tittelen «Marianne». The Monn Keys med Egil Monn-Iversens orkester har spilt inn sangen. Den ble utgitt på singlen Triola TN-108.


== Listeplasseringer ==


== Referanser ==
Arne Gjestis plass

Arne Gjestis plass er en liten (1,9 dekar) plass på Sagene i Oslo, beliggende mellom Sagene samfunnshus (Kristiansands gate 2) i nord, Kristiansands gate i øst, og en smal forlengelse av Arendalsgata og parken Gråbeinsletta i syd og vest. Det er ikke knyttet adresser til plassen. 
Plassen ble i 2002 oppkalt etter Arne Gjesti, som sammen med sin bror fra 1950 til 1982 drev Olaf Gjesti & Sønn AS (i dag Gjesti furasje (furasje er høy og annet til hester og stall)). Bedriften ble grunnlagt i 1924 og er i 2010 i drift på samme adresse, Maridalsveien 148.På plassen finnes blomsterkasser, sjakkbrett, bordtennis og en stor sandkasse, og uteservering tilknyttet samfunnshuset.
Arne Gjestis plass ble etablert rundt 2000, etter at kommunen i 1999 hadde bedt om å få kjøpe tomten av Sageneterrassen borettslag. Et lørdagsmarked på plassen ble avviklet etter sesongen 2009.


== Referanser ==


== Eksterne lenker ==
Oslo byleksikon
Nic Stene

Nicolai «Nic» Stene (født 25. mai 1921 i Trondheim, død 20. mai 2006 i Trondheim) var en norsk skøyteløper. Han representerte først Ranheim IL frem til og med sesongen 1947/48 og deretter  Trondhjems Skøiteklub fra 1948/49-sesongen.
Stene deltok under vinter-OL for Norge i 1952 i Oslo med 15.-plass på 1500 meter. Han deltok også i VM på skøyter, allround i 1953, men ble uplassert. 


== Referanser ==


== Eksterne lenker ==
(en) Nic Stene – Olympics.com 
(en) Nic Stene – Olympic.org 
(en) Nic Stene – Olympedia 
(en) Nic Stene – Sports-Reference (OL-resultater – arkivert) 
(en) Nic Stene – Speedskatingbase.eu 
(en) Nic Stene – SpeedSkatingNews.info 
(en) Nic Stene – SpeedSkatingStats.com
Tetrops praeustus

Dvergtrebukk (Tetrops praeustus) er en bille som tilhører familien trebukker (Cerambycidae). Den er funnet i det meste av Norge, men ikke på Vestlandet.


== Utseende ==
En liten (3–6 mm), middels slank, hårete trebukk med brungule dekkvinger. Arten er en av de minste nordiske trebukkene og ligner sterkt på den sjeldnere arten Tetrops starkii, men kan skilles fra denne på at det mørke området i spissen av dekkvingene er mindre, og at sidene av pronotum har både korte og lange hår (bare lange hos Tetrops starkii), videre på at pronotum er bredest i midten (bredest bak midten hos Tetrops starkii). Antennene er slanke, hårete, mørke og omtrent så lange som kroppen. Hodet er kort og bredt, rundet foran, tett kledt med ganske lange hår. Pronotum er svart, ganske blankt, litt bredere enn langt, bredest i midten, med korte, lyse og lange, mørke hår om hverandre. Dekkvingene er brungule med svart spiss, en del bredere enn pronotum, med markerte skuldre, parallellsidige fra skuldrene til kort før spissen. De er kledt med ganske lange, mest lyse hår. Beina er forholdsvis korte og brungule.


== Levevis ==
Larven lever under barken på nylig døde, tynne greiner av flere ulike løvtrær, kanskje særlig ville og dyrkede epletrær, rogn og hagtorn. Utviklingen tar 1-2 år. Larven lever ofte sammen med trebukkene Molorchus umbellatarum, Pogonocherus hispidulus og Pogonocherus hispidus. De voksne billene kan finnes fra mai til juli, gjerne sittende på blader.


== Utbredelse ==
Arten finnes i Nord-Afrika og over det meste av Europa øst til Kaukasus. I Norge er den funnet nord til Troms, men ser ut til å mangle på mesteparten av Vestlandet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Tetropini
dvergtrebukk, Tetrops praeustus (Linnaeus, 1758)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Tetrops praeustus


== Eksterne lenker ==
(en) Tetrops praeustus i Encyclopedia of Life 
(en) Tetrops praeustus i Global Biodiversity Information Facility 
(no) Tetrops praeustus hos Artsdatabanken 
(sv) Tetrops praeustus hos Dyntaxa 
(en) Tetrops praeustus hos Fauna Europaea 
(en) Tetrops praeustus hos NCBI 
(en) Kategori:Tetrops praeustus – bilder, video eller lyd på Wikimedia Commons 
(en) Tetrops praeustus – galleri av bilder, video eller lyd på Wikimedia Commons 
Tetrops praeustus – detaljert informasjon på Wikispecies
Bronisław Komorowski

Bronisław Maria Komorowski (IPA: [brɔˈɲiswaf kɔmɔˈrɔfskʲi]) (født 4. juni 1952 i Oborniki Śląskie) er en polsk historiker og politiker (Borgerplattformen). Han var president i Polen fra 2010 til 2015, da han tapte presidentvalget for Andrzej Duda.
Ved president Lech Kaczyńskis død i flystyrten ved Smolensk den 10. april 2010 ble presidentens embete, myndighet og plikter midlertidig overført til Komorowski, som han var marskalk av Sejmen (president i parlamentets underhus).
Komorowski opprettholdt sitt verv som parlamentsmedlem, til det ble avholdt presidentvalg i landet. Ved 2010-valgets første runde 20. juni 2010, vant Komorowski, men fikk under 50 prosent av stemmene. En ny valgomgang ble derfor avholdt 4. juli 2010. og Komorowski vant denne med 53,1 % av stemmene, mot Jarosław Kaczyńskis 46,9 %.
Han er medlem av Platforma Obywatelska (norsk: «Borgerplattformen»), og har vært gift med Anna Dembowska siden 1977. Han har fem barn: Zofia Aleksandra, Tadeusz Jan, Maria Anna, Piotr Zygmunt og Elzbieta Jadwiga.
Komorowski er utdannet historiker fra Universitetet i Warszawa fra 1977.


== Referanser ==


== Eksterne lenker ==
Offisielt nettsted 
(en) Bronisław Komorowski – kategori av bilder, video eller lyd på Commons
Ingar Nordlund

Ingar Andreas Nordlund Andreassen (født 17. april 1922 i Jevnaker, død 18. desember 1998 i Jevnaker) var en norsk skøyteløper. Han representerte først Idrettsforeningen Liv fram til og 1945/46-sesongen så ble det Jevnaker Idrettsforening i to sesonger fra 1946/47 til og med 1947/48-sesongen og deretter ble det IF Liv igjen fra 1948/49-sesongen.
Nordlund deltok under vinter-OL for Norge i 1952 i Oslo på 10 000 meter, men fullførte ikke.


== Referanser ==


== Eksterne lenker ==
(en) Ingar Nordlund – Olympics.com 
(en) Ingar Nordlund – Olympic.org 
(en) Ingar Nordlund – Olympedia 
(en) Ingar Nordlund – Sports-Reference (OL-resultater – arkivert) 
(en) Ingar Nordlund – Speedskatingbase.eu 
(en) Ingar Nordlund – SpeedSkatingNews.info 
(en) Ingar Nordlund – SpeedSkatingStats.com
Tetrops starkii

Tetrops starkii er en bille som tilhører familien trebukker (Cerambycidae).  Artsdatabanken har ikke normert noe norsk navn, men dvergaskebukk er foreslått. Den er funnet noen få ganger ved Oslo i Norge.


== Utseende ==
En liten (3–6 mm), slank, hårete trebukk med brungule dekkvinger. Arten er en av de minste nordiske trebukkene og ligner sterkt på den vanligere arten Tetrops praeustus, men kan skilles fra denne på at det mørke området i spissen av dekkvingene er større, og at sidene av pronotum har bare lange hår (både korte og lange hos Tetrops praeustus), videre på at pronotum er bredest bak midten (bredest i midten hos Tetrops praeustus), og at dekkvingene er grovere punktert (for å se denne forskjellen må man ha de to artene ved siden av hverandre). Antennene er slanke, hårete, mørke og omtrent så lange som kroppen. Hodet er kort og bredt, rundet foran, tett kledt med ganske lange hår. Pronotum er svart, noe blankt, litt bredere enn langt, bredest bak midten, med lange, mørke hår. Dekkvingene er brungule med svart spiss (grunnfargen gjerne noe mørkere enn hos Tetrops praeustus), en del bredere enn pronotum, med markerte skuldre, parallellsidige fra skuldrene til kort før spissen. De er kledt med ganske lange, mest lyse hår. Beina er forholdsvis korte og brungule.


== Levevis ==
Larven utvikler seg under barken på nylig døde, unge grener og skudd av ask, den er den eneste nordiske trebukken som regelmessig går på dette treslaget. Larveutviklingen tar ett år, kanskje av og til to. De voksne billene spiser på blader og bark av ask i mai-juni.


== Utbredelse ==
Arten er utbredt i den østlige delen av Europa. I Norge er den funnet noen få ganger i nærheten av Oslo. Det er imidlertid grunn til å tro at arten kan være oversett, for det første fordi den er nesten den eneste trebukken som regelmessig finnes på ask, og det derfor sjelden blir lett etter trebukker der, og dessuten fordi den ligner så mye på den mye vanligere arten Tetrops praeustus.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825  – ca. 315 arter i Europa
Stammen Tetropini
dvergaskebukk, Tetrops starkii Chevrolat, 1859


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Tetrops starkii


== Eksterne lenker ==
(en) Tetrops starkii i Encyclopedia of Life 
(en) Tetrops starkii i Global Biodiversity Information Facility 
(no) Tetrops starkii hos Artsdatabanken 
(sv) Tetrops starkii hos Dyntaxa 
(en) Tetrops starkii hos Fauna Europaea 
(en) Tetrops starkii hos NCBI 
(en) Kategori:Tetrops starkii – bilder, video eller lyd på Wikimedia Commons 
Bilde av arten
Gwangjus undergrunnsbane

Gwangjus undergrunnsbane er en undergrunnsbane i den sørkoreanske byen Gwangju. Systemet består foreløpig av en linje. Undergrunnsbanen startet driften i 2004 og Gwangju ble dermed den femte byen i Sør-Korea med egen undergrunnsbane. Operatør av undergrunnsbanen er Gwangju Metropolitan Rapid Transit Corporation. Banens ene linje går mellom stasjonene Nokdong og Pyeongdong.
Banen opereres i tidsrommet 5:30 – 24:00 med 12 minutters intervaller, 6 minutters i rushtiden mellom Pyeongdong og Geumnamro 5-ga, mens banen mellom Geumnamro 5-ga og Sotae har trafikkintervallene 15/8 minutter. Nokdong er togdepot med forbindelse til Sotae hvert 90. minutt. Prisen starter på 900 won.


== Historie ==
28. august 1996: Anleggsarbeidene startet på linje 1
28. april 2004: Første del av linje 1 åpner (mellom Nokdong – Sangmu)
11. april 2008: Siste del av linje 1 åpner (mellom Nokdong – Pyeongdong)


== Linjene ==


=== Linje 1 ===


== Utvidelser ==


=== Linje 1 ===
Gwangjus bymyndighet har lansert planer for å utvide linje 1 sørover til Hwasun og nordover til Naju.


=== Linje 2, 3, 4 og 5 ===
Den opprinnelige planen for utbygging av byens undergrunnsbanenett fra 2002 baserte seg på fem linjer, hvorav den første etter planen skulle åpne til Fotball-VM 2002, men ble utsatt til 2004. Hovedplanen er at dagens ene linje skal utvides med fem linjer. Linje 2 skulle etter planen åpne i 2008, men er utsatt flere år. Opprinnelig tenkte en denne som en ringbane, men nå virderes også en forbindelse fra sør og nordøstover med et kryssningspunkt med linje 1. Linje 3 blir en ringbane mot nordvest, linje 4 blir ogsaå en ringbane, mens linje 5 vil gå fra sentrum og til de nordvestre forstedene.


== Referanser ==


== Eksterne lenker ==
Offisielt nettsted 
(en) Gwangju Subway – kategori av bilder, video eller lyd på Commons 
Gwangjus undergrunnsbane på UrbanRail.Net